Държавен вестник, бр. 78, 2011 г., стр. 41

БРОЙ  78	
Д Ъ Р Ж А В Е Н  В Е С Т Н И К 	
СТР.  41  
1. имената на лицето или единният му 
граждански номер не съвпадат с актуални 
данни в документите, с които разполага дру­
жеството, и към заявлението не са приложени 
документите по чл. 3, ал. 8;
2. в заявлението не е отбелязано изрич­
но основанието за прехвърляне по чл. 247, 
ал. 1 – 3 или чл. 340, ал. 3, т. 2 от Кодекса 
за социално осигуряване;
3. в заявлението не е записан номерът 
на осигурителния договор (с изключение на 
случаите, когато лицето желае да прехвърли 
всички натрупани по индивидуалната му 
партида средства, за които не е предвидено 
ограничение), отбелязаният номер не съвпада 
с номера на договора в документите на дру­
жеството или по този договор няма натрупани 
средства от посочения в заявлението източник 
на средства;
4. към заявлението не са приложени копия 
от документи, удостоверяващи брачната или 
родствената връзка – в случаите по чл. 247, 
ал. 3 от Кодекса за социално осигуряване. 
(3) Пенсионноосигурителното дружество 
може да откаже разглеждане на заявление 
за прехвърляне от фонд за допълнително 
доброволно пенсионно осигуряване по про­
фесионални схеми  само когато:
1. имената на лицето или единният му 
граждански номер не съвпадат с актуални 
данни в документите, с които разполага дру­
жеството, и към заявлението не са приложени 
документите по чл. 3, ал. 8;
2. в заявлението не е записан номерът 
на осигурителния договор с предприятието 
осигурител, отбелязаният номер не съвпада 
с номера на договора в документите на дру­
жеството или във връзка с осигуряването по 
този договор осигуреното лице не е внасяло 
лични вноски. 
(4) В случай на отказ всяко лице получава 
при поискване заверено копие на заявлението 
за прехвърляне на средства от дружеството, в 
което го е подало, и може да подаде възраже­
ние за преразглеждане на отказа в срок 7 дни 
след изтичане на срока по чл. 15, ал. 4, т. 3.
(5) Възражението по ал. 4 се подава до 
пенсионноосигурителното дружество, в чий­
то пенсионен фонд лицето е осигурено, чрез 
пенсионноосигурителното дружество, управля­
ващо фонда, в който то желае да прехвърли 
средства. Към него се прилагат първият екзем­
пляр на заявлението за прехвърляне, както и 
всички писмени доказателства в подкрепа на 
възражението, а в случаите на несъответствия 
по ал. 2, т. 1 или ал. 3, т. 1 – и заверени от 
осигуреното лице, съответно  сканирани, копия 
от официалните документи, удостоверяващи 
съответните данни.
(6) Пенсионноосигурителното дружество, 
получило възражения, ги предава на първия 
работен ден след изтичане на срока по ал. 4 с 
приемо-предавателен протокол на съответното 
пенсионноосигурително дружество, което се 
е произнесло с откази.
(7) Пенсионноосигурителното дружество, 
което се е произнесло с отказ, разглежда 
възражението в срок от 3 работни дни и се 
произнася с писмено мотивирано решение, 
като взема предвид всички представени до­
казателства и нововъзникнали обстоятелства. 
С решението си пенсионноосигурителното 
дружество може да отмени отказа си изцяло 
или за част от средствата, като се произнесе 
със съгласие за прехвърляне на средствата 
или да го потвърди на същото или на друго 
основание.
(8) Решението по ал. 7 се изготвя в три 
еднообразни екземпляра, като два от тях се 
комплектуват с първия и втория екземпляр на 
заявлението за прехвърляне. В горния десен 
ъгъл на заявлението се отбелязват номерът 
и датата на решението. 
(9) В срока по ал. 7 пенсионноосигурител­
ното дружество връща с приемо-предавателен 
протокол първия екземпляр на заявлението 
на дружеството, в което лицето го е подало, 
и изпраща на лицето решението си с писмо с 
обратна разписка. При произнасяне по заяв­
ленията и възраженията на осигурените лица 
пенсионноосигурителното дружество излага в 
мотивите си конкретните обстоятелства, на 
които основава отказа си.
(10) Когато заявлението за прехвърляне е 
подадено като електронен документ, осигу­
реното лице може да подаде възражение по 
електронен път с квалифициран електронен 
подпис по реда и в сроковете, определени в 
ал. 4 и 5. В този случай кореспонденцията 
по ал. 6 и 9 се осъществява по същия начин. 
(11) Прехвърлянето на средствата на лицата, 
за които пенсионноосигурителното дружество 
е отменило отказа си, продължава по реда и 
в сроковете на чл. 17 и 18.“
§ 17. Член 17 се изменя така:
„Чл. 17. (1) В срок до 5-о число на месеца, 
в който се прехвърлят средствата по чл. 18, 
ал. 2, и в случай че не е налице отказ за прех­
върляне или за разглеждане на заявлението, 
лицето, което желае да прехвърли средства, 
заплаща такса за прехвърляне на дружеството, 
в чийто фонд е осигурено, с изключение на 
случаите, когато такава не се дължи.